Πιερ Πετιέ

Ο **Πιερ Πετιέ** ή **Ζαν Πιερ Εζέν Φελισιάν Πετιέ** (μερικές φορές ονομάζεται και **Εζέν Πετιέ**) (γαλλικά: *Pierre Peytier ή Jean Pierre Eugène Félicien Peytier*) - ήταν Γάλλος αξιωματικός, γεωγράφος και χαρτογράφος. Γεννήθηκε στις 15 Οκτωβρίου 1793 στο Ζενεστέλ (*Genestelle*), στο Αρντές, και πέθανε το 1864.

## Βιογραφικά στοιχεία
Ο Πιερ Πετιέ εισήλθε στην Πολυτεχνική σχολή στο Παρίσι το 1811 όπου έλαβε το δίπλωμά του (X1811). Στην συνεχεία ενσωματώθηκε στην τοπογραφική υπηρεσία του γαλλικού στρατού στο σώμα των μηχανικών-γεωγράφων το 1813. Πήρε το αξίωμα του Υπολοχαγού το 1817 ενώ του Λοχαγού το 1827. 

### Στα Πυρηναία (1825)
αριστερά|μικρογραφία| Αναμνηστική πλάκα - Μνημείο για τη δόξα των Γεωδαιτών στο δρόμο προς το πέρασμα του Σουλορ (''col du Soulor'') στα Πυρηναία.
Αργότερα έγινε γεωγράφος και χαρτογράφος. Ήταν ένας από τους πρώτους γεωδαισιακούς αξιωματικούς που πραγματοποίησαν τον τριγωνισμό των Πυρηναίων το 1825 για την κατάρτιση του χάρτη της Γαλλίας, μαζί με τον συνάδελφό του Paul-Michel Hossard. Ήταν επίσης, μαζί με τους αξιωματικούς Corabœuf και Testu, από την ανάγκη της υπηρεσίας, ένας από τους πρώτους "πυρηναιιστές". 

Πραγματοποίησε τις πρώτες αναβάσεις στις κορυφές *Palas*, *Balaïtous* και *Αγίου Βαρθολομαίου* στα Πυρηναία. Αυτά τα αληθινά κατορθώματα περάσαν εντελώς απαρατήρητα και πολλοί ορειβάτες αργότερα, πιστεύοντας ότι έκαναν μια "πρωτιά", βρήκαν ίχνη από το πέρασμα των Γεωδοτιστών. Αυτή ήταν η περίπτωση του εξερευνητή Charles Packe όταν έφτασε στη κορυφή Balaïtous.

### Εκστρατεία του Μοριά (1829)
Ο Λοχαγός Πιερ Πετιέ, από την τοπογραφική υπηρεσία του γαλλικού στρατού, είχε ήδη προσκληθεί στην Ελλάδα από τον Κυβερνήτη Ιωάννη Καποδίστρια όταν είχε έρθει στο Παρίσι τον Οκτώβριο του 1827 για να ζητήσει από τη γαλλική κυβέρνηση για συμβούλους και αξιωματικούς του γαλλικού στρατού να οργανώσουν το στρατό του νέου Ελληνικού Κράτους (που μόλις ιδρύθηκε κατά τη διάρκεια της Ελληνικής Επανάστασης του 1821). Έτσι, μετά από την εισήγηση του Γαλλικού Υπουργείου Πολέμου, οι Πετιέ και τρεις άλλοι αξιωματικοί στάλθηκαν στην Ελλάδα για να εκπαιδεύσουν νεαρούς Έλληνες μηχανικούς που θα αναλάμβαναν τοπογραφικά έργα, ενώ ο ίδιος ο Πετιέ έπρεπε να καταρτίσει τα σχέδια για την πόλη της Κορίνθου και τον χάρτη της Πελοποννήσου. Κατά συνέπεια, όταν η επιστημονική αποστολή του Μοριά αποβιβάστηκε στο Ναβαρίνο στις 3 Μαρτίου 1829, ο Πετιέ συνδέθηκε με αυτήν.   
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Map_of_Greece_-_Peytier_Eug%C3%A8ne_-_1832.jpg|εναλλ.=|αριστερά|μικρογραφία|335x335px|Χάρτης του Μοριά του 1832 (''από τον Λοχαγό Πιερ Πετιέ''), ο πρώτος χάρτης της Ελληνικής Επικράτειας που σχεδιάστηκε ποτέ επιστημονικά και γεωδαιτικά.Από τον Μάρτιο, είχε σχεδιαστεί μια βάση 3.500 μέτρων στην Αργολίδα, από μια γωνία των ερειπίων της Τίρυνθας μέχρι μια άλλη γωνιά ενός ερειπωμένου σπιτιού στο χωριό της Άριας. Θα χρησίμευε ως σημείο εκκίνησης για όλες τις εργασίες τριγωνισμού για τις τοπογραφικές και γεωδαιτικές καταγραφές στην Πελοπόννησο. Οι Πετιέ και και ο γεωλόγος Puillon Boblaye πραγματοποίησαν πολλούς ελέγχους στη βάση και στις κανόνες που εφαρμόστηκαν. Έτσι το περιθώριο σφάλματος μειώθηκε σε 1 μέτρο για 15 χλμ. Tο γεωγραφικό πλάτος και το γεωγραφικό μήκος του σημείου της βάσης στην Τίρυνθα καταγράφηκαν και ελέγχθηκαν, προκειμένου να μειώσει περαιτέρω το περιθώριο σφάλματος, υπολογιζόμενο σε 0,2 δευτερόλεπτα. Εγκαταστάθηκαν 134 γεωδαιτικοί σταθμοί στα βουνά της χερσονήσου, και στην Αίγινα, στην Ύδρα και στο Ναύπλιο. Έτσι, τραβήχτηκαν ισόπλευρα τρίγωνα των οποίων οι πλευρές μέτρησαν περίπου 20 χλμ. Οι γωνίες μετρήθηκαν με θεοδόλιχους του Gambey. Ωστόσο, μετά την αποχώρηση της επιστημονικής αποστολής από την Ελλάδα και παρόλο που αρρώστησε από πυρετό πέντε φορές, ο Πετιέ παρέμεινε εκεί μόνος του μέχρι τις 31 Ιουλίου 1831 για να ολοκληρώσει τις τριγωνομετρικές, τοπογραφικές και στατιστικές εργασίες που έγιναν για τη δημιουργία του χάρτη του Μοριά.  

Αυτός ο « *[[:Αρχείο:Map of Greece - Peytier Eugène - 1832.jpg|Χάρτης του 1832]]* », πολύ ακριβής, σε κλίμακα 1:200.000, σε 6 φύλλα (συν δύο φύλλα που αντιπροσωπεύουν κάποια νησιά των Κυκλάδων), ήταν ο πρώτος χάρτης της Ελληνικής Επικράτειας που σχεδιάστηκε ποτέ επιστημονικά και γεωδαιτικά. 
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Map_of_Greece_-_Peytier_Eug%C3%A8ne_-_1852.jpg|εναλλ.=|μικρογραφία|335x335εσ|Χάρτης του Βασιλείου της Ελλάδος του 1852 (''από τον Λοχαγό Πιερ Πετιέ'')
Μετά τη διαμονή του στη Γαλλία μεταξύ 1831 και 1833, ο Πετιέ επέστρεψε στην Ελλάδα στις 28 Μαρτίου 1833 και παρέμεινε εκεί μέχρι τον Μάρτιο του 1836 για να κατευθύνει το μεγαλύτερο μέρος του έργου για την προετοιμασία του πλήρους χάρτη του Βασιλείου της Ελλάδος αυτής της εποχή. Αυτός ο « *[[:Αρχείο:Map of Greece - Peytier Eugène - 1852.jpg|Χάρτης του 1852]]* » δημοσιεύθηκε οριστικά υπό την καθοδήγησή του το 1852. 

Ο Πετιέ άφησε επίσης ένα *[http://el.travelogues.gr/collection.php?view=68 Λεύκωμα]* που ο ίδιος είχε συγκροτηθεί και που περιλάμβανε σχέδια του με μολύβι, σέπιες και υδατογραφίες που απεικόνιζαν απόψεις πόλεων, μνημεία, ενδυμασίες και προσωπογραφίες των κατοίκων της Ελλάδας εκείνης της εποχής. Χρησιμοποίησε ένα καλλιτεχνικό στυλ που απόφυγε την εξιδανίκευση προς όφελος μιας επιστημονικής πιστότητας και ακρίβειας που αποκάλυψαν πλήρως τον τοπογράφο που ήταν.

### Τα τελευταία χρόνια
Ο Πετιέ επέστρεψε οριστικά στη Γαλλία το 1836 και από το 1839 συνέχισε τις εργασίες πάνω στο χάρτη της Γαλλίας, στο χαρτογραφικό τμήμα του στρατού. Έγινε διευθυντής των αρχείων του πολέμου.

Προήχθη στο βαθμό του Συνταγματάρχη το 1852.

Πέθανε το 1864 στην ηλικία των εβδομήντα.

## Γκαλερί σχεδίων

Αρχείο:Peytier - Mosque in the Parthenon.jpg|Αθήνα. Το τζαμί του Παρθενώνα. Βορειοανατολική άποψη.
Αρχείο:Athens View from the north - west - Peytier Eugène - before 1834.jpg|Αθήνα. Βορειοδυτική άποψη (πριν το 1834).
Αρχείο:Athens View from the south - east - Peytier Eugène - before 1834.jpg|Αθήνα. Νοτιοανατολική άποψη (πριν το 1834).
Αρχείο:Athens The Kamaroporta (Hadrian's Arch) and the Temple of Olympian Zeus, from the west- Peytier Eugène - after 1834.jpg|Αθήνα. Η Καμαρόπορτα (Πύλη του Αδριανού) και οι στύλοι του Ολυμπιείου Διός. Δυτική άποψη (μετά το 1834).
Αρχείο:Athens The Acropolis with the Areopagos to the left, from the south-west - Peytier Eugène - 1828-1836.jpg|Αθήνα. Η Ακρόπολη και, αριστερά, ο λόφος του Αρείου Πάγου. Νοτιοδυτική άποψη.  
Αρχείο:Athens The Choregic momument of Lysicrates and the ruined quarter of Fanari, from the north-east - Peytier Eugène - 1828-1836.jpg|Αθήνα. Το χορηγικό μνημείο του Λυσικράτους και η ερειπωμένη γειτονιά "Φανάρι". Βορειοανατολική άποψη.
Αρχείο:Peytier - The Fethiye Mosque with the Tower of the Winds.jpg|Αθήνα. Το Φετιχιέ Τζαμί («Τζαμί του Πορθητή») και οι οι Αέρηδες (Ωρολόγιο του Κυρρήστου). Νοτιοδυτική άποψη.
Αρχείο:Athens The Church of the Taxiarchs and the Fethiye Mosque - Peytier Eugène - 1833.jpg|Αθήνα. Η εκκλησία των Ταξιαρχών και το Φετιχιέ Τζαμί (1833).
Αρχείο:Athens The Church of the Gorgoepikoos and the ruined quarter of Gorgopiko, from the north-west - Peytier Eugène - 1828-1836.jpg|Αθήνα. Η εκκλησία της Γοργοεπηκόου και η ερειπωμένη συνοικία Γοργοπήκο. Βορειοδυτική άποψη.
Αρχείο:Athens - Ruined houses east of the Theseion - Peytier Eugène - 1828-1836.jpg|Αθήνα. Καταστραμμένα σπίτια ανατολικά του Ναόυ του Ηφαίστου (αποκαλούμενος και Θησείο).
Αρχείο:Athens View from the west, looking towards the Pazaroporta (Bazaar Gate) - Peytier Eugène - 1828-1836.jpg|Αθήνα. Δυτική άποψη από την Παζαρόπορτα.
Αρχείο:Peytier - Seaside cafe at Patras.jpg|Πάτρα. Παραθαλάσσιο καφέ.
Αρχείο:Patra The Church of the Pantokrator - Peytier Eugène - 1828-1836.jpg|Πάτρα. Η εκκλησία του Παντοκράτορα.
Αρχείο:Nafplion The quarter of Hourmadia and the Bourdzi - Peytier Eugène - 1828-1836.jpg|Ναύπλιο. Η περιοχή της Χουρμαδιάς και το Μπούρτζι.
Αρχείο:Nafplion from the north-east, seen from Pronoia - Peytier Eugène - 1828-1836.jpg|Ναύπλιο. Βορειοανατολική άποψη από την Πρόνοια.
Αρχείο:Village - Peytier Eugène - 1828-1836.jpg|Χωριό.
Αρχείο:Peytier - Kololotronis and his personal escort.jpg|Ο Θεόδωρος Κολοκοτρώνης με τη συνοδεία του.
Αρχείο:Nafplion Members of the "Typikon" on parade at Pronia (1830) - Peytier Eugène - 1828-1836.jpg|Ναύπλιο. Άσκηση του "τυπικού" στη Πρόνοια (1830).
Αρχείο:Peytier - Ibrahim Pasha at Navarino 1828.jpg|Ο Ιμπραήμ Πασάς στο λιμάνι του Ναυαρίνου το 1828.
Αρχείο:Petrobey Mavromichalis - Peytier Eugène - 1828-1836.jpg|Ο Πετρόμπεης Μαυρομιχάλης.
Αρχείο:Canaris - Peytier Eugène - 1828-1836.jpg|Ο Κωνσταντίνος Κανάρης.
Αρχείο:Peytier - Greek chieftain, 1830s.jpg|Έλληνας οπλαρχηγός.
Αρχείο:Man smoking - Peytier Eugène - 1828-1836.jpg|Καπνιστής.
Αρχείο:Soldier with flintlock - Peytier Eugène - 1828-1836.jpg|Αγωνιστής με καρυοφίλι.
Αρχείο:Young peasant - Peytier Eugène - 1828-1836.jpg|Νεαρός χωρικός.
Αρχείο:Islander - Peytier Eugène - 1828-1836.jpg|Νησιώτης.
Αρχείο:Island girl - Peytier Eugène - 1828-1836.jpg|Νεαρή νησιώτισσα.
Αρχείο:Young islander - Peytier Eugène - 1828-1836.jpg|Νεαρός νησιώτης.
Αρχείο:Woman contemplating - Peytier Eugène - 1828-1836.jpg|Γυναίκα που αγναντεύει.
Αρχείο:Woman from Attica - Peytier Eugène - 1828-1836.jpg|Γυναίκα της Αττικής.
Αρχείο:A newly-married woman from Attica - Peytier Eugène - 1828-1836.jpg|Νιόνυφη της Αττικής.
Αρχείο:Two dancing girls - Peytier Eugène - 1828-1836.jpg|Δύο χορεύτριες.
Αρχείο:Athens - Scene at a fountain in the town centre - Peytier Eugène - 1828-1836.jpg|Αθήνα. Σκηνή σε κεντρική βρύση.
Αρχείο:A Greek woman of Constantinople with washbowl and pitcher - Peytier Eugène - 1828-1836.jpg|Ελληνίδα της Πόλης με χέρνιβο.
Αρχείο:Itinerant sherbet seller - Peytier Eugène - 1828-1836.jpg|Τούρκος πλανόδιος πωλητής σερμπετιού.
Αρχείο:Janissary - Peytier Eugène - 1828-1836.jpg|Γενίτσαρος.
Αρχείο:Dervish - Peytier Eugène - 1828-1836.jpg|Δερβίσης.
Αρχείο:Muezzin - Peytier Eugène - 1828-1836.jpg|Μουεζίνης.
Αρχείο:Tatar - Peytier Eugène - 1828-1836.jpg|Τάταρος.
Αρχείο:Turkish soldier - Peytier Eugène - 1828-1836.jpg|Τούρκος πολεμιστής.
Αρχείο:Itinerant Armenian barber - Peytier Eugène - 1828-1836.jpg|Πλανόδιος Αρμένιος κουρέας.
Αρχείο:Men smoking in the shade of a trellis - Peytier Eugène - 1828-1836.jpg|Καπνιστές σε χαγιάτι.


## βιβλιογραφία

* Henri Beraldi, *Εκατό χρόνια στα Πυρηναία (Cent ans aux Pyrénées)*, Παρίσι, 1898-1904, επτά τόμους σε -8 °. Αναδημοσίευση από το "Les Amis du Livre Pyrénéen", Pau, 1977, στη συνέχεια από το "Librairie des Pyrénées et de Gascogne", Pau, 2001.
* Γιάννης Σαΐτας et al., *Το έργο της γαλλικής επιστημονικής αποστολής του Μοριά 1829-1838*, Επιμέλεια Γιάννης Σαΐτας, Εκδόσεις Μέλισσα, 2011 (Μέρος Α΄) - 2017 (Μέρος Β΄)
* Pierre Peytier, Émile Puillon Boblaye, Aristide-Camille Servier, *[https://gallica.bnf.fr/ark:/12148/bpt6k37617n/f89.table Notice sur les opérations géodésiques exécutées en Morée, en 1829 et 1830, par MM. Peytier, Puillon-Boblaye et Servier ; suivie d’un catalogue des positions géographiques des principaux points déterminés par ces opérations]* (Gallica - BnF)*,* στο Bulletin de la Société de géographie*,* τόμος 19 n°117-122 (Ιαν-Ιούνιος 1833)
* Pierre Peytier, ''The Peytier Album'', ''Liberated Greece and the Morea Scientific Expedition'', in the Stephen Vagliano Collection, Published by the National Bank of Greece, Athens, 1971.

## Αναφορές


## Εξωτερικοί σύνδεσμοι
* 

Κατηγορία:Γεωδαισία
Κατηγορία:Γάλλοι χαρτογράφοι
Κατηγορία:Γάλλοι γεωγράφοι